**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ**

**ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Наредба за изменение и допълнение на Наредба №16 за определянето и администрирането на местните такси, цени на услуги и права на територията на Община Русе

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

**1. Причини и цели, които налагат приемането:**

С Наредба №16 за определянето и администрирането на местните такси, цени на услуги и права на територията на община Русе се уреждат отношенията, свързани с определянето и администрирането на местните такси и цени на предоставяни на физически и юридически лица услуги, реда и срока на тяхното събиране на територията на община Русе.

В чл. 59, т. 51.1., бук. „в“ на Наредба № 16 са предвидени цените за ползване на тенис-кортовете от граждани, ученици и лицензирани спортни клубове, като последните изменения на разпоредбите са приети с решения на Общинския съвет през 2022 г.

С оглед започващия тренировъчен сезон на общинската тенис-база в гр. Русе, „Парк на Младежта“, считам че цените за използване на тенис кортовете следва да бъдат актуализирани. От последните изменения на цените са настъпили нови обстоятелства като повишаване на минималната работна на заплата, увеличаване на цените на ел. енергия и консумативи. За да продължи добрата поддръжка на тенис-базата следва да бъдат осигурени допълнителни финансови средства.

Считам, че предложението на повишаване на цените е в разумен размер, който няма да причини затруднения за заплащане от практикуващите спорта „тенис на корт“. Това ще позволи на тенис клубовете, които извършват тренировъчни занимания там, адекватно да планират бюджета си.

Считам, че до момента гражданите и гостите на града, които използват тенис-базата в Младежкия парк получават услуга на изключително високо ниво. Базата е добре поддържана и ежегодно се извършват инвестиции. Всички трениращи имат безплатен достъп до бани и тоалетни с топла вода. Дори след предложеното увеличение на цените, същите ще бъдат от най-ниските, в сравнение с други тенис-бази в България.

Актуалните цени за ползване на тенис-базите през 2024 г. в проучени градове са, както следва:

1. в гр. Шумен - 20 лева с ДДС на час;

2.в гр. Велико Търново - 16 лева с ДДС на час до 17:00 часа и 18 лева с ДДС на час след 17:00 часа.

3.в гр. Варна - 28 лева с ДДС на час;

4.в гр. Бургас - 17,50 лева с ДДС на час.

**2. Финансови и други средства, необходими за прилагането на новата уредба:**

Финансови средства за прилагането на изменението и допълнението към наредбата не са необходими.

**3. Очаквани резултати от прилагането, включително финансовите, ако има такива:**

В резултат на променената нормативна уредба се очаква да се повишат приходите от посочените спортни съоръжение, което ще позволи същите да продължат да се поддържат качествено и да задоволяват нуждата на русенци и гостите на нашия град да упражняват любимия си спорт.

**4. Анализ за съответствие с правото на Европейския съюз:**

Не е установено настоящият проект на Наредба №16 за определянето и администрирането на местните такси, цени на услуги и права на територията на Община Русе да противоречи на правото на Европейския съюз. Предлаганата наредба е подзаконов нормативен акт, приемането на който е от изключителна компетентност на Общинския съвет. Съответствието на предлагания подзаконов нормативен акт с правото на Европейския съюз е обусловено от синхронизирането на действащото българско законодателство с обективната рамка на правото на Европейския съюз, относимо към регулирането на конкретния вид обществени отношения.

Съгласно чл. 26, ал. 3 от Закона за нормативните актове срокът за предложения и становища по проектите, публикувани за обществени консултации е 30 дни.

С оглед започващия тренировъчен сезон на общинската тенис-база в „Парк на Младежта“ в гр. Русе, считам, че цените за използване на тенис кортовете следва да бъдат актуализирани преди началото, а не по време на сезона. Това ще позволи на тенис клубовете, които извършват тренировъчни занимания там адекватно да планират бюджета си.

С оглед гореизложеното**, на основание чл. 26, ал. 4 на ЗНА предложения и становища относно изготвения проект за приемане на Наредба за изменение на Наредба № 16** за определянето и администрирането на местните такси, цени на услуги и права на територията на община Русе**, се приемат в 14-дневен срок от публикуване на настоящото предложение на интернет страницата на Общински съвет-Русе**.

Предвид гореизложеното и на основание чл. 63, ал.1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното

**РЕШЕНИЕ:**

На основание чл. 79 от АПК и чл. 8 от ЗНА, чл. 21, ал. 2, във вр. с ал.1, т. 23 от Закона за местното самоуправление и местната администрация и чл. 6, ал. 2 и чл. 9 от ЗМДТ, **Общински съвет Русе реши**:

1. Приема Наредба за изменение и допълнение на Наредба №16 за определянето и администрирането на местните такси, цени на услуги и права на територията на община Русе, както следва:

§1. Чл.59, т.51.1в придобива следната редакция: За ползване на тенис кортове в Парк на младежта от граждани на свободен достъп в делнични дни от 08:00 часа до 17:00 часа - 11,67 лв. на час.

§2. Чл.59, т.51.2в придобива следната редакция: За ползване на тенис кортове в Парк на младежта от ученици в делнични ди и от 08:00 часа до I 7:00 часа - 10 лв. на час.

§3.Чл.59, т.51.3в придобива следната редакция: За ползване на тенис кортове в Парк на младежта от ученици и граждани на свободен достъп в делнични дни от 17:00 часа до 21 00 часа, както и през целия ден в събота и неделя - 15 лв. на час.

§4. Чл.59. т.51.4в придобива следната редакция: За ползване на 7 и 8 корт в Парк на младежта (източно от централен корт) през делнични дни от 08:00 часа до 17:00 часа от лицензирани спортни клубове за тренировъчни занимания на лица до 18-годишна възраст - 8.34 лв. на час.

§5. В чл.59 се добавя нова т.51, 5в, както следва: За ползване на 7 и 8 корт в Парк на младежта (източно от централен корт) през делнични дни от 17:00 часа до 21:00 часа, както

и пред целия ден и събота и неделя от лицензирани спортни клубове за тренировъчни занимания на лица до 18-годишна възраст - 12,50 лв. на час.

**Вносител,**

**ПЕНЧО МИЛКОВ**

*Кмет на Община Русе*

**Съгласували:**